આ સિવાય પણ બિહાર વિધાનસભા ચૂંટણી અનેક મુદ્દાઓને લઇને ખાસ બની છે, કારણ કે બિહારમાં છેલ્લા ત્રણ દાયકામાં ભાજપ એકલા હાથે ક્યારેય સરકાર નથી બનાવી શકી. ત્યારે વર્ષ 2014થી પ્રધાનમંત્રી નરેન્દ્ર મોદીનો જે અવિરત વિજય રથ ચાલી રહ્યો છે. તેને રોકવામાં હવે બિહાર કારણ બને છેકે કેમ તે જાણવાની ઉત્સુક્તા રાજકીય ગલીઓમાં ઘણી છે. તો બિહાર ચૂંટણી નિતિશ કુમાર માટે અસ્તિત્વનો જંગ બની રહી છે. જોવાનું એ રહેશે કે બિહારમાં એક સમયે જેમનો દબદબો હતો તેવા લાલુ પ્રસાદ યાદવને પ્રજાએ કમબેક કરવાની તક આપી છે કે નહીં. ખેર આ બધા જ મુદ્દાઓની ચર્ચા હાલમાં રાજકીય ગલીઓમાં તેમજ ચોરેને ચોકે ચાલી રહી છે. ત્યારે પરિણામોની આડે માત્ર હવે બે દિવસ જ બાકી રહ્યાં છે.